Diari Oficial de la Generalitat Valenciana


Sumari del DOGV 7305, del 27-06-2014 (2014/5773)

Notificació de la sentència dictada en el procediment de guarda i custòdia número 931/2013.
-------------------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5773


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 931/2013. [2014/5773]  
En el juí família, guarda i custòdia, aliments de fills menors no matrimonials no consensuats 931/2013, s'ha dictat la resolució el text de la qual, literalment, és el següent:  
  
«Dispositiva  
Estime la demanada interposada per Jaime Martínez Rico, que actua en la indicada i acreditada representació d'Oxana Finogenova, contra la seua exparella Alexey Skorokhodov, i adopte en interés del fill comú les mesures reguladores de la guarda i custòdia i aliments següents:   
  
1. La privació de la pàtria potestat d'Alexey Skorokhodov sobre el menor, A., per incompliment dels seus deures.  
2. S'atribuïx a Oxana Finogenova la guarda i custòdia del fill comú de la parella.  
3. No s'establix a favor del progenitor no custodi règim de comunicació, visites i estades amb el fill.  
4. En concepte d'aliments del fill, el progenitor no custodi, Alexey Skorokhodov, abonarà la quantitat de 150 euros mensuals, pagadors per anticipat, dins dels cinc primers dies de cada mes, i en el compte bancari que designe la mare; quantitat que serà actualitzada anualment segons la variació de l'índex de preus al consum segons publique l'Institut Nacional d'Estadística o organisme que poguera substituir-lo.  
  
Cada un dels progenitors haurà de fer-se càrrec del 50 per cent dels gastos extraordinaris reportats per l'educació i la criança de la menor. A tals efectes i en defecte d'acord entre els progenitors, es consideraran com a tals tots els derivats de malaltia greu o prolongada, intervenció quirúrgica, internament i centres sanitaris, ortopèdia, ulleres, dentista, etcètera, i, en general, els mèdics, sanitaris i farmacèutics no coberts per la Seguretat Social o assegurances concertades pels pares.  
  
No pertoca imposar les costes processals a cap de les parts.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs d'apel·lació s'interposarà davant del tribunal que haja dictat la resolució que s'impugne dins del termini de 20 dies comptadors des de l'endemà de la notificació d'esta. En la interposició del recurs, l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn), i haurà de justificar la constitució de depòsit prèvia en el compte corrent de consignacions d'este jutjat per un import de 50 euros, sense este requisit no s'admetrà a tràmit el recurs (DA 15a LO 1/2009, de 3 de novembre).  
Esta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, per resolució de hui, el jutge, de conformitat amb el que disposen els article 156.4 i 164 de la Llei d'Enjudiciament Civil 1/2000, ha ordenat publicar este edicte en el tauler d'anuncis d'este jutjat o butlletí oficial per a portar a efecte la diligència de notificar sentència a la part demandada.  
  
  
Torrevieja, 31 de març de 2014.- El secretari judicial: José Antonio Villalgordo Cárceles.